Skotlannin kansallispuolue

Skotlannin kansallispuolue (, SNP, gaeliksi Pàrtaidh Nàiseanta na h-Alba, skotiksi Scots Naitional Pairtie) on keskusta-vasemmistolainen liberaalinationalistinen puolue, jonka pääteema on Skotlannin itsenäisyys. SNP muodostui vuonna 1934 NPS:n (National Party of Scotland) ja Scottish Partyn yhdistyessä. Vuoden 2007 vaalien jälkeen SNP on ollut Skotlannin parlamentin suurin puolue. Puolueen johtajana ja Skotlannin pääministerinä on toiminut toukokuusta 2024 lähtien John Swinney. Työväenpuolueen ja SNP:n välit ovat perinteisesti olleet huonot. Työväenpuolue alkoi 1950- ja 1960-luvuilla vastustaa Skotlannin itsehallintopyrkimyksiä ja skottinationalismia, koska katsoi niiden auttavan konservatiivipuoluetta. Harold Wilsonin työväenpuolue- hallituksissa (1964–1970 ja 1974–1976) Skotlannin asioiden ministerinä toiminut Willie Ross nosti suosioon SNP:stä käytettävän halventavan nimityksen Tartan Tories ().Hassan 2009 (toim.), s. 148–150 Nimitys sai uutta pontta vuonna 1979, kun SNP:n 11 kansanedustajaa auttoivat kaatamaan James Callaghanin hallituksen, mikä aloitti 18 vuotta kestäneen konservatiivipuolueen valtakauden.Finlay 2022, s. 185 == Vaalit == SNP sai ensimmäisen kansanedustajansa vuonna 1945, kun Robert McIntyre valittiin Motherwell and Wishaw'n vaalipiirin edustajaksi täytevaaleissa. McIntyre menetti paikkansa samana vuonna pidetyissä parlamenttivaaleissa. Seuraava SNP:n edustaja pääsi alahuoneeseen vuonna 1967, kun Winnie Ewing valittiin täytevaalissa Hamiltonin vaalipiiristä 46 prosentin äänisaaliilla.Hassan 2009 (toim.), s. 151 Vuonna 1974 SNP sai helmikuun parlamenttivaaleissa kuusi edustajaansa alahuoneeseen. Saman vuoden lokakuun vaaleissa puolue sai 11 edustajaansa alahuoneeseen. Vuoden 1979 vaaleissa SNP sai vain kaksi edustajaansa alahuoneeseen. Vuoden 1987 vaaleissa SNP sai alahuoneeseen kolme edustajaa, joista yksi oli puolueen myöhempi puheenjohtaja Alex Salmond Banff and Buchanin vaalipiirissä. Seuraavana vuonna puolueeseen loikannut entinen työväenpuolueen kansanedustaja Jim Sellars valittiin Glasgow Govanin vaalipiirin edustajaksi täytevaalissa. Vuoden 2010 vaaleissa puolue sai kuusi paikkaa Skotlannin 59 paikasta parlamentin alahuoneessa. Vuoden 2011 Skotlannin parlamentin vaaleissa puolue sai 69 paikkaa 129:stä.Kansallismieliset voittivat Skotlannin parlamenttivaaleissa YLE Uutiset, 7.5.2011 Vuoden 2014 EU-vaaleissa puolue sai kaksi Skotlannille varatusta kuudesta paikasta. Vuoden 2015 vaaleissa puolue sai 56 Skotlannin 59 parlamenttipaikasta parlamentin alahuoneessa. Vuoden 2016 Skotlannin parlamentin vaaleissa puolue sai 63 paikkaa 129:stä.Skotlannin kansallispuolue menetti enemmistönsä, Labourille tappio YLE Uutiset, 6.5.2016 Vuoden 2017 vaalien jälkeen puolueella oli alahuoneessa 35 parlamenttipaikkaa 59:stä. Vuoden 2019 vaalien jälkeen puolueella on alahuoneessa 48 parlamenttipaikkaa 59:stä. Vuoden 2016 Skotlannin parlamentin vaaleissa puolue sai 64 paikkaa 129:stä. == Puheenjohtajat == * Sir Alexander MacEwen (1934–1936) * Andrew Dewar Gibb (1936–1940) * William Power (1940–1942) * Douglas Young (1942–1945) * Bruce Watson (1945–1947) * Robert McIntyre (1947–1956) * James Halliday (1956–1960) * Arthur Donaldson (1960–1969) * William Wolfe (1969–1979) * Gordon Wilson (1979–1990) * Alex Salmond (1990–2000) * John Swinney (2000–2004) * Alex Salmond (2004–2014) * Nicola Sturgeon (2014–2023) * Humza Yousaf (2023–2024) * John Swinney (2024–) == Lähteet == * * === Viitteet === == Aiheesta muualla == * Skotlannin kansallispuolue Luokka:Skotlannin politiikka Luokka:Euroopan vapaa allianssi Luokka:Liberaalinationalistiset puolueet Luokka:Yhdistyneen kuningaskunnan puolueet